1.MEĐUNARODNI TURNIR U STONOM TENISU

"02. OKTOBAR, DAN GRADA TUZLA-JOOLA CUP 2019"

***STONOTENISKI KLUB "KREKA" TUZLA U SARADNJI SA GRADOM TUZLA I NAŠIM SPONZOROM JOOLA, ORGANIZUJE MEĐUNARODNI TURNIR U STONOM TENISU POVODOM 02. OKTOBRA, DANA GRADA TUZLE. POZIVAMO SVE LJUBITELJE STONOG TENISA DA SVOJIM PRISUSTVOM UVELIČAJU OVAJ DOGAĐAJ.***

***PROPOZICIJE TAKMIČENJA***

1. **Organizator**: Stonoteniski savez BiH i STK „KREKA“ Tuzla.
2. **Mjesto održavanja turnira**: Sportsko kulturni centar „MEJDAN“ u ul. Bosne srebrene bb.- Tuzla.
3. **Početak turnira**: Subota 05.10.2019. god sa početkom u 9:00 sati i završava se u nedjelju 06.10.2019. godine.
4. **Pravo nastupa**: Pravo nastupa imaju svi registrovani i neregistrovani igrači, te strani državljani.
5. **Takmičenje i kategorije:**
* Najmlađi kadeti/najmlađe kadetkinje pojedinačno(01.01.2009. godište i mlađi),
* Mlađi kadeti/mlađe kadetkinje pojedinačno(01.01.2007. godište i mlađi),
* Kadeti/kadetkinje pojedinačno(01.01.2005.godište i mlađi),
* Juniori/juniorke pojedinačno(01.01.2002. godište i mlađi),
* Seniori/seniorke pojedinačno
* Pored svoje kategorije, takmičar se može prijaviti i u stariju kategoriju, s tim da ima pravo nastupa samo u jednoj kategoriji isti dan,
* Okvirna satnica i žrijeb će biti objavljeni na web stranici [**www.stsbih.net.ba**](http://www.stsbih.net.ba) najkasnije do srijede 02.10.2019. godine, a popis prijavljenih takmičara do utorka 01.10.2019. godine,
* Pojedinačna takmičenja će se odvijati po grupama. U svakoj grupi će biti raspoređeno 3-4 igrača koji igraju svako sa svakim u tri dobivena seta. Prvo i drugoplasirani igrači iz svake grupe nastavljaju takmičenje KO sistemom do konačne pobjede,
* Takmičenje će se obaviti u subotu 05.10.2019. godine, za kategorije: mlađi kadeti/mlađe kadetkinje i juniori/juniorke, a 06.10.2019. godine, u nedjelju, za kategorije najmlađi kadeti/najmlađe kadetkinje, kadeti/kadetkinje i seniori/seniorke,
* U svakoj kategoriji, da bi bila održana, mora biti prijavljeno najmanje 16 takmičara,
* Turnir se boduje za rang liste Bosne i Hercegovine za sve kategorije.
1. **Prijave**: slati isključivo na e-mail adresu: **joola.cup.prijave@gmail.com**
2. **Rok za prijave:** Prijave slati najkasnije do ponedjeljka 30.09.2019. do 14:00 sati.
3. **Kotizacija:**
* Najmlađi kadeti/najmlađe kadetkinje pojedinačno: 10 KM,
* Mlađi kadeti/mlađe kadetkinje pojedinačno: 10 KM,
* Kadeti/kadetkinje pojedinačno: 15 KM,
* Juniori/juniorke pojedinačno: 15 KM,
* Seniori/seniorke pojedinačno: 20 KM,

Naplata kotizacije će biti izvršena svim prijavljenim igračima.

1. **Nagrade:**

Organizator će obezbijediti diplome, pehare i medalje za prvoplasirana četiri igrača(za treće mjesto se ne igra), dok će sponzor JOOLA za iste obezbijediti vrijedne sportske nagrade. Najbolji takmičari u seniorskoj konkurenciji će osvojiti vrijedne novčane nagrade.

Za sve učesnike će biti obezbijeđen paket sa sendvičom i vodom.

1. **Oprema:**

Takmičenje će se odigrati na ITTF stolovima JOOLA i DONIC, dok će se igrati sa lopticama JOOLA „PRIME“.

Svojom prijavom svi učesnici potvrđuju da su zdravi, te nastupaju na sopstvenu odgovornost.

Pravo tumačenja propozicija ima vrhovni sudija i delegat takmičenja, sekretar Stonoteniskog Saveza BiH, gospodin Sead Pašić.

Za sve dodatne informacije se možete obratiti putem e-mail adrese: stkkrekaedelex@gmail.com ili na telefon: 00387 61 178 606 ili 00387 61 814 791.

Sportski pozdrav iz Tuzle i dobro nam došli!!!

Tuzla, 28.08.2019. godine ORAGANIZACIONI ODBOR

1.MEĐUNARDNOG TURNIRA

 „02. OKTOBAR DAN GRADA TUZLA-JOOLA CUP 2019“